open-index/open-wikipedia-markdown huggingface dataset:
Vääveltuukan

**Vääveltuukan** (*Ramphastos sulfuratus*) on linnuliik rähniliste seltsist, tuukanlaste sugukonnast ja ''Ramphastose'' perekonnast.

## Leviala
Vääveltuukan on looduslikult levinud Ladina-Ameerikas, valdavalt Lõuna-Mehhikost Kolumbiani. Liigi isendid ööbivad kuni 1900 meetri kõrgusel troopiliste, subtroopiliste ja vihmametsade puude latvades. Linnud suruvad magamisks saba ja noka keha lähedale, et kehatemperatuuri hoida.

## Kirjeldus
Vääveltuukan on ligikaudu 42–55 sentimeetrit pikk. . Liiki iseloomustab värviline nokk, mis on tavaliselt 12–15 sentimeetrit pikk. Keskmiselt kaalub emane isend 380 grammi ja isane 500 grammi.   Vääveltuukanid elavad 15–20 aasta vanuseks. 

Vääveltuukani sulestik on seljal must ja kaelal ning põskedel kollane, harva ka punakate laikudega. Sabasuled on punased, sabaots must. Vääveltuukanid sulgivad tavaliselt kord aastas.

Vääveltuukanitel on sinakad jalad, kaks varvast suunaga ettepoole ja kaks tahapoole. Varvaste asetus on oluline okstest haaramiseks ja okstel püsimiseks.

## Eluviis
Vääveltuukanid elavad gruppidena. Ühes grupis on tavaliselt 6 kuni 12 isendit, vanalinnud ja järglased. Tuukanid peavad omavahel duelle ja mängivad "pallimängu", kus üks lind viskab nokaga puuvilja õhku ja teine haarab sellest kinni.
### Toitumine
Vääveltuukan on omnivoorne metslind, kelle toiduks on puuviljad, seemned, putukad, selgrootud, sisalikud, maod ning väikelinnud ja munad.
### Pesitsemine
Vääveltuukanid on monogaamsed linnud, paar on koos vähemalt aasta. Paarid loovad pesa looduslikesse või rähni tekitatud puuõõnde, kuhu emane muneb 1–4 valget muna. Isane ja emane hoolitsevad munade eest koos, kordamööda haududes. Munad kooruvad umbes 15–20 päeva pärast munemist. Kui pojad kooruvad, pole neil sulgi. Poegade silmad avanevad umbes 3 nädalat peale koorumist. Emane ja isane lind toidavad poegi kordamööda. Pojad jäävad pesasse 8–9 nädalaks, kuni nokk areneb ning nad on valmis iseseisvalt pesast välja lendama.
### Lennuviis
Nagu paljud teised tuukaanid, on ka vääveltuukanid väga sotsiaalsed linnud ning harva näeb neid üksinda. Nende lend on tavaliselt lühike, sest tuukanite tiivad on rasked ja lendamine võtab palju energiat. Tuukani lend on aeglane. Kiiremad tiivalöögid vahelduvad etapiga, mil lind laugleb ja sirutab noka ette.
## Kaitsestaatus
Vääveluukani populatsioonid on hetkel soodsas seisundis, kuid viimastel aastatel on populatsioonide arvukus hakkanud vähenema. Vääveltuukaneid ohustab enim elupaikade kadumine. Elupaikade kadumise põhjuseks on metsaraie. Lisaks ohustab neid ebaseaduslik küttimine. Linde kütitakse tihti liha ja noka pärast, mis on jahitrofeeks Ladina-Ameerikas. Linde jahitakse ka püünistega lemmikloomakaubanduseks.

## Viited
Kosmoloogiline mudel

**Kosmoloogiline mudel** on Universumi matemaatiline kirjeldus, mis püüab selgitada selle praegust käitumist ja evolutsiooni aja jooksul.

Kosmoloogilised mudelid põhinevad otsestel vaatlustel. Nad on võimelised tegema ennustusi, mida saab kinnitada järgnevate uurimistega ja tuginevad üldrelatiivsusteooriale.

Kosmoloogilised mudelid põhinevad ka kahel põhieeldusel:
*Maa ei asu Universumi keskmes ega oma erilist kohta, mistõttu kosmos näeb suures plaanis igas suunas ja igast asukohast ühesugune välja.
*Samad füüsikaseadused, mis Maal kehtivad, toimivad ajast sõltumata ka kogu universumis.

Esimene kosmoloogiline mudel, mis tugines üldrelatiivsusteooriale, oli Einsteini universum (kirjeldab staatilist universumit), mille Albert Einstein esitas 1917. aastal, kuid sellest mudelist loobuti pärast universumi paisumise avastamist 1920. aastate lõpul. 

Willem de Sitter pakkus välja 1917. aastal De Sitteri universumi. See kirjeldab positiivse ruumikõverusega universumit, mis on tühi tavalisest ainest, kuid millel on positiivne kosmoloogiline konstant. Sellest mudelist on samuti loobutud.

Tänapäeval põhinevad kõik elujõulised kosmoloogilised mudelid katoliku preestri Georges Lemaître'i väljapakutud Suure Paugu mudelil, mille kohaselt universumis oli umbes 13,7 miljardit aastat tagasi väga tihe ja väga kuum faas. Siiski on võimalikud stsenaariumi teatud variandid, mis kirjeldavad selle tiheda ja kuuma faasi kõige kaugemaid hetki ja konkureerivad omavahel erinevate astronoomiliste vaatluste (eriti kosmiline mikrolaine-taustkiirguse) selgitamise nimel.

## Kosmoloogilisi mudeleid

*Einsteini universum (1917)
*De Sitteri universum (1917)
*Lisamõõtmete idee (prantsuse keeles *dimensions supplémentaires*, kokkupakitud lisamõõtme idee, millest sai Kaluza-Kleini teooria lähtealus)
*Ürgaatomi hüpotees (1931)
*Friedmanni-Einsteini universum (1931)
*Tsükliline mudel (Albert Einsteini ja Richard Tolmani 1930. aastatel pakutud alternatiivina paisuva universumi mudelile)
*Milne'i universum, ka graviteeruv mittestatsionaarne mudel (erirelativistlik kosmoloogiline mudel, mille pakkus välja Edward Arthur Milne 1935. aastal)
*Friedmanni-Lemaître'i-Robertsoni-Walkeri meetrika, ka Friedmanni-Lemaître'i-Robertsoni-Walkeri universum (meetrika, mis põhineb üldrelatiivsusteooria Einsteini väljavõrrandite täpsel lahendil)
*Suure Paugu teooria
*Statsionaarse Universumi mudel 
*Gödeli universum 
*Alfvéni-Kleini kosmoloogia (Hannes Alfvéni ja Oskar Kleini 1965. aastal esitatud Suure Paugu teooriale alternatiivne kosmoloogiline mudel) 
*Kosmiline inflatsioon
**[[Pre Big Bang]]* (kosmoloogilise mudel, mis kirjeldab varajase universumi väga iidseid faase. Suure Paugu eelse stsenaariumi pakkusid 1990. aastate alguses välja Gabriele Veneziano ja Maurizio Gasperini)
*Braanikosmoloogia 
*ΛCDM-mudel
*Suur Kollaps
*Suur Rebenemine
*Fraktalilaadne universum (kosmoloogiline mudel, mille aine struktuuril ja jaotumisel on fraktalilaadne mõõde ja seda mitmel tasandil)
*Suur Põrge (alternatiiv Suurele Paugule, paisumise algusele eelnes kokkutõmbumine)

## Viited
Jaak Palmse

**Jaak Palmse** (7. veebruar 1931 Tallinn – 14. detsember 1980) oli eesti tele- ja filmikunstnik.

## Elulugu
Ta lõpetas 1948. aastal Tallinna 2. Keskkooli ja 1955. aastal Eesti NSV Riikliku Kunstiinstituudi nahkehistöö erialal.

Jaak Palmse töötas aastatel 1956–1976 Eesti Televisioonis, kus tegi tiitrikirju, jooniseid ja kavandeid sadadele saadetele (tema on ka 1962. aastal sündinud Telepoisi autor), hiljem oli Eesti Reklaamfilmi peakunstnik. Tema kutsumiseks oli joonisfilm – "Huviline filmikaamera" oli esimene Eesti Telefilmi esimene animafilm. Palmse tegeles iga-aastaste Balti regattide ja olümpiaregati ettevalmistamisega, oli purjeregati kujunduse ja trükiste ettevalmistamise ekspertnõukogu kunstiline juht ja mitmete trükiste kujunduse autor. Ta tegeles nahkehistööga kogu elu.

## Isiklikku
Tema abikaasa oli võimleja, treener ja spordipedagoog Liia Palmse.

## Viited


## Välislingid

* Autasustamisi Sirp ja Vasar, 29. august 1980
* Jaak Palmse Eesti Filmi Andmebaasis
United States (laev)

**SS United States** on Ameerika Ühendriikide ookeaniliinilaev, mis ehitati 1950. aastate alguses Newport Newsis. 

Laev kurseeris aastatel 1952–1969 peamiselt Põhja-Atlandi ookeanil liinil Southampton - Le Havre - New York.

Juba oma esimesel reisil pälvis laev Atlandi ookeani kiireima ületusega (keskmine kiirus 35,59 sõlme, ehk 65,91 km/h) Sinise Lindi auhinna, ületades senise rekordiomaniku Queen Mary aega enam kui kümne tunniga. See kiirusrekord on jäänud ületamatuks tänaseni.

Laeva veeväljasurve on 45 400 t, kogupikkus 302 m, laius 30,9 m ja süvis 9,53 m. Masinate koguvõimsuseks oli 240 000 hj (180 000 kW), mis väidetavalt olevat proovisõidul hiigellaevale kiiruseks andnud kuni 43 sõlme (80 km/h). 

1044-liikmelise meeskonnaga laev mahutas kuni 1928 reisijat. 

Hoolimata ideedest laeva säilitada ja leida talle rakendus on alus viimased aastakümned seisnud lagunedes kasutult Philadelphias.
Lähitulevikus on laev plaanis uputada ja luua seeläbi maailma suurim rifipall.
Avo Lorents

**Avo Lorents** (ka **Avo Loorents**; 19. juuni 1929 – 7. märts 1986) oli eesti ajakirjanik, tõlkija ja sporditegelane.

## Elulugu
Ta sai alghariduse Türil, lõpetas 1948. aastal Tallinna 2. Keskkooli ja õppis ajakirjandust Leningradi Riiklikus Ülikoolis (LRÜ).

Lorents töötas 1951. aastast Noorte Hääle toimetuses, kus asus peagi tegutsema spordiuudiste vahendajana, ja 1964. aastast vabakutselisena, peamiselt tõlkijana. Tema kaastöid avaldati Õhtulehes, Harju Elus, Pilt ja Sõnas, Nõukogude Naises, Pikris, Kehakultuuris ja Spordilehes.

Lorents mängis jalgpalli Türi meeskonnas ülevabariigilistel meistrivõistlustel, suusatas Tselluloosi meeskonnas, osales teatejooksus ümber Tallinna ning Viljandi ja Pärnu vallutamise aastapäevale pühendatud tähejooksudel, tuli Tallinna noorte kabemeistriks, oli Tallinna Koolinoorte Sportlike Ürituste Nõukogu maleorganisaator ja LRÜ malekoondise liige. Ta oli üks Tallinn–Keila–Tallinn suusavõistluse ellukutsujatest.

## Isiklikku
Tema abikaasa oli näitleja Leida Rammo, nende tütar on bibliograaf Kai Lorents.

## Viited


## Välislingid

* Verni Leivak. Leida Rammo: abikaasa Avo armastas mind väga – mina mitte eriti Õhtuleht, 12. märts 2019
* Martti Soosaar. ...juba praotub, kuigi kriginaga Looming, juuli 2005
Haut-Loquin

**Haut-Loquin** on vald Põhja-Prantsusmaal Pas-de-Calais' departemangus.

Haut-Loquin asub 18 km Saint-Omerist läänes, tee D216 ääres.

## Huviväärsusi

* Püha Peetruse kirik, pärineb 11. sajandist.


Haut-Loquin église2.jpg|Kirik
62419-Haut-Loquin-Sols.png


## Viited
Journy

**Journy** on vald Põhja-Prantsusmaal Pas-de-Calais' departemangus.

Journy asub 16 km Saint-Omerist läänes, tee D191 ääres. Küla ümbruses asus kunagi nõmm nimega *Les Dornes*, mis süttis regulaarselt Anvini - Calais' raudteeliini ääres, võib-olla mootorist tekkinud sädemete tõttu. Kohalik ajaleht *l'Independent* teatas näiteks, et 1908. aasta aprillis põles korduvalt 280 000 m² Dornes'i ja 140 000 m² *iidse Journy lääni* metsamaad, kusjuures tulekahju möllas veel 3 tundi pärast rongi möödumist, mis õigustas politseiuurimist.

## Huviväärsusi

* St. Omeri kirik, pärineb 16. sajandist.

## Transport

*[[Chemin de fer Anvin - Calais]]* avas Journy raudteejaama 1881. aastal. Raudtee suleti 1955. aastal.


Journy (Pas-de-Calais) mairie.JPG|Vallamaja
62478-Journy-Sols.png


## Viited
Last Resort

**"Last Resort"** on ansambli Papa Roach singel, mis ilmus 2000. aasta märtsis. See on esimene singel albumilt "Infest". Singel jõudis 2000. aasta detsembris USA Billboard Hot 100 edetabelis 57. kohale.

## Lood
**UK CD1**
#"Last Resort" – 3:20
#"Broken Home" (Live Radio 1 Evening Session) – 3:46
#"Dead Cell" (Live Radio 1 Evening Session) – 3:08
#"Last Resort" (CD-ROM)
**UK CD2**
#"Last Resort" – 3:20
#"Last Resort" (Live Radio 1 Evening Session) – 3:22
#"Between Angels and Insects" (Live Radio 1 Evening Session) – 4:21
Endel Väljataga

**Endel Väljataga** (29. august 1929 – 16. aprill 1992) oli eesti õpetaja ja koolijuht.

## Elulugu
Ta lõpetas 1949. aastal Tallinna 2. Keskkooli ja 1983. aastal Tallinna Pedagoogilise Instituudi koolijuhtide täiendusteaduskonna.

Väljataga oli Prangli 7-klassilises Koolis õpetaja ja aastatel 1978–1989 Kostivere 8-klassilise Kooli direktor.

Väljataga tegutses Prangli saarel näiteringis ja oli Kalurikolhoosi Noor Kaardivägi kehakultuurikollektiivi nõukogu esimees, laulis Eesti Õpetajate Meeskooris.

## Isiklikku
Tema isa oli Nabala ja Vaida palvemaja jutlustaja Eduard Väljataga.

## Viited


## Välislingid

* Autasustamisi Harju Elu, 29. august 1989
In the Shadows

**"In the Shadows"** on Soome ansambli The Rasmus singel, mis ilmus 2003. aasta jaanuaris. See on esimene singel albumilt "Dead Letters".

## Lood
**Skandinaavia maxi-CD singel**
#"In the Shadows" – 4:18
#"In the Shadows" (revamped) – 3:03
#"First Day of My Life" (acoustic demo) – 3:11
**Euroopa CD singel**
#"In the Shadows" – 4:18
#"In the Shadows" (revamped) – 3:03
Geffen Records

**Geffen Records** (kuni 2004. aastani **Geffen Records Inc.**) on Ameerika Ühendriikide plaadifirma, mille peakorter asub California osariigis Santa Monica linnas. Selle asutas 1980. aasta lõpus David Geffen.

Geffen Records'i artistide nimekirja on kuulunud Angels and Airwaves, Guns N' Roses, Rise Against, Papa Roach jpt.
Torben Lange

**Torben Lange** (sündinud 6. juunil 1994) on saksa füüsik.

Tema peamised uurimisvaldkonnad on Higgsi boson, tauleptonid ja kõrge energia füüsika.

Ta on lõpetanud Hamburgi Ülikooli bakalaureusekraadiga (*BSc*) füüsikas (2015) ja magistrikraadiga (*MSc*) füüsikas (2018) ning kaitsnud Hamburgi ülikooli eksperimentaalfüüsika instituudis 2022. aastal doktoritöö "Search for rare Higgs Boson decays at a center of mass energy of Sqrt(s) = TeV with the CMS Experiment at the LHC". 

Alates 2021. aastast töötab Lange Eestis. Ta oli aastatel 2021–2023 Keemilise ja Bioloogilise Füüsika Instituudi kõrge energia ja arvutusfüüsika laboratooriumi teadur ja alates 2024. aastast töötab sealsamas vanemteadurina.

## Viited

## Välislingid
*Torben Lange Eesti Teadusinfosüsteemis
Kuusetümak

**Kuusetümak** (*Postia lactea*), varem *Postia tephroleuca*, on *[[Dacryobolaceae]]* sugukonda kuuluv seen.

## Välislingid
*
Tulostoma simulans

***Tulostoma simulans*** on kandseente hulka kuuluv seeneliik.

Seent on leitud ka Eesti saartelt ja mandrilt, Valgerannast.

## Välislingid
* ''Tulostoma simulans'' andmebaasis eElurikkus
Sõnnikuliudik

**Sõnnikuliudik** (*Peziza fimeti*) on kottseente hulka kuuluv seeneliik.

Seent on leitud ka Eestist.

## Välislingid
* Sõnnikuliudik andmebaasis eElurikkus
Jüri Otsmaa

**Jüri Otsmaa** (sündinud 13. juunil 1943 Paides) on eesti kergejõustiklane ja insener.

## Haridus ja töökäik
Jüri Otsmaa lõpetas aastal 1965. aastal Tallinna 22. Keskkooli ja aastatel 1967–1969 õppis ta Tallinna Polütehnilises Instituudis ehitusökonoomikat.

Ta töötas aastast 1963 sõjaväestatud tuletõrjes ning oli samal ajal spordiühing Dünamo ja Nõukogude Liidu koondise stipendiaat. Otsmaa töötas projekteerimisinstituudis EKE Projekt veevarustus- ja kanalisatsiooniinsenerina aastatel 1972–1995. Aastast 1992 on ta töötanud OÜ Projektibüroo Teinos veevarustus- ja kanalisatsioonisüsteemide projekteerimise insenerina ja olnud ka nõukogu liige. 2023. aastast on Otsmaa Tallinna Spordiveteranide Koondise juhatuse liige.

## Sportlikud saavutused
Jüri Otsmaa alustas kergejõustikutreeninguid 1961. aastal Dünamos Viktor Vaiksaare juhendamisel. 

1966. aasta Euroopa meistrivõistlustel kergejõustikus tuli ta kümnevõistluses Rein Auna järel 6. kohale ja oli samal aastal maailma kümnevõistluse edetabelis 8. kohal. Otsmaa on võistelnud 5 korda NSV Liidu koondises ja 10 korda Eesti koondises.

Ta on olnud spordiühing Dünamo üleliiduline meister aastatel 1966, 1968 ja 1971 ning NSV Liidu üliõpilasmeister aastal 1966. Eesti meistrivõistlustel tuli kümnevõistluses 1964. aastal pronksmedalile. Eesti sisemeistrivõistlustel on võitnud aastal 1965 kuldmedali kõrgushüppes ja mitmevõistluses kuldmedali. Lisaks on tulnud Eesti meistriks kahel korral teatejooksudes. 1966. aastal kordas Eesti rekordit kõrgushüppes (2.01). Isiklikke rekordeid: 100 m 10,7; 400 m 49,3; kaugus 7.27 ja kuul 15.18 (kõik 1971), 200 m 22,0; 110 m tõkkejooks 14,7 ja oda 68.90 (kõik 1968). Tema kümnevõistluse parim tulemus on 7912 punkti (1971; 1985. a punktitabeli järgi 7776). Meistersportlaseks sai ta 1965. aastal. 

## Tunnustus
* 2019 Päästeteenistuse medal – automaatsete tulekustutussüsteemide projekteerija Jüri Otsmaa
* 2024 Eesti Vabariigi kultuuripreemia kandidaat – Jüri Otsmaa, insener, pikaajalise väljapaistva loomingulise tegevuse eest.

## Viited

## Välislingid
*Jüti Otsmaa. Eesti Spordi Biograafiline Leksikon.
*Jüri Otsmaa. Ajapaik, foto, Toomas Aring.
*Jüri Otsmaa 7557 punkti. digar. Spordileht, nr. 67, 7 juuni 1968.
*Jüri Otsmaa 7912 punkti. digar, Spordileht, nr. 109, 10 september 1971. 
*Igavikuteele lahkunud Palu sõber Otsmaa: Uno muretses Eesti arengu ja tuleviku pärast. Õhtuleht, 16. jaanuar 2024.
Lõhnav narmasnutt

**Lõhnav narmasnutt** (*Inosperma bongardii*) on šampinjonilaadsete seltsi narmasnutiliste sugukonda kuuluv liik.

## Välislingid
* Lõhnav narmasnutt andmebaasis eElurikkus
Ville Vaskonen

**Ville Antero Vaskonen** (sündinud 18. oktoobril 1989) on soome kosmoloog.

Ta on lõpetanud Jyväskylä Ülikooli magistrikraadiga (*MSc*) füüsikas (2013) ning kaitsnud samas 2016. aastal doktoritöö "Dark Matter and Baryogenesis in Higgs Portal Models". Talle anti filosoofiadoktori (PhD) kraad teoreetilises füüsikas.

Alates 2016. aastast töötab Vaskonen osaliselt Eestis. Ta oli aastatel 2016–2022 Keemilise ja Bioloogilise Füüsika Instituudi kõrge energia ja arvutusfüüsika laboratooriumi teadur ja alates 2022. aastast töötab sealsamas vanemteadurina.

Ühtlasi töötas Vaskonen teadurina aastatel 2018–2020 King's College Londonis ja 2020–2022 Kõrge energia füüsika instituudis Barcelonas. 2022. aastal pälvis ta MSCA teadusstipendiumi projekti eest, mis keskendub tumeaine gravitatsioonilainete sondidele ja varajase universumi kosmoloogiale ning alustas uurimistööd stipendiaadina 2022. aastal Padova ülikooli füüsika ja astronoomia osakonnas professor Francesco D'Eramo juhendamisel.

## Viited

## Välislingid
*Ville_Vaskonen Eesti Teadusinfosüsteemis
Wiljo Einar Tuompo

**Viljo (Wiljo) Einar Tuompo** (23. september 1893 Pornainen – 25. november 1957 Helsingi) oli Soome sõjaväelane, jäägrikindral (kindralleitnant), Põhja-Soome rühma komandör talvesõjas ja staabi juhtimisosakonna ülem jätkusõjas. Pärast sõdu töötas ta Tuompo pangajuhina.

Ta sündis aastal 1893 Pornai taluperekonnas. Ta abiellus aastal 1927 Ingrid Solweig Olsoniga.
Jacob Hellner

**Jacob Hellner** (sündinud 19. märtsil 1961) on Rootsi muusikaprodutsent, laulukirjutaja ja helilooja.

Produtsendina on ta töötanud *metal*-, rokk-, pop-, hiphop- ja elektroonilise muusika stiilide esindajatega. 
Hellner on teinud koostööd ansambliga Rammstein.
We Don't Need to Whisper

**"We Don't Need to Whisper"**  on ansambli Angels & Airwaves debüütalbum, mis ilmus 2006. aasta mais.

Akbum saavutas Billboard 200 edetabelis neljanda koha. Albumit on müüdud 800 000 eksemplari.

## Lood
#"Valkyrie Missile" – 6:39
#"Distraction" – 5:36
#"Do It for Me Now" – 4:33
#"The Adventure" – 5:12
#"A Little's Enough" – 4:45
#"The War" – 5:07
#"The Gift" – 5:02
#"It Hurts" – 4:14
#"Good Day" – 4:30
#"Start the Machine" – 4:10

## Koosseis
*Tom DeLonge – vokaal, kitarr, klahvpillid
*David Kennedy – kitarr, klahvpillid, süntesaator
*Ryan Sinn – bass, taustalaul
*Atom Willard – trummid
Motor Music

**Motor Music** on Saksamaal asuv plaadifirma. Firma tegeleb muusika avaldamise, artistide haldamise, muusika tootmisega filmidele ning äri- ja muusika reklaamiga.
Adieu

**"Adieu"** on ansambli Rammstein singel, mis ilmus 2022. aasta detsembris. See on viies singel albumilt "Zeit". Singli muusikavideo ilmus 24. novembril 2022.

## Lood
#"Adieu" – 4:39
#"Adieu" (RMX by Richard Z. Kruspe)	 – 4:42
#"Adieu" (RMX by Andrea Marino) – 4:04
The Eminem Show

**"The Eminem Show"** on Eminemi neljas stuudioalbum. See ilmus 2002. aasta mais.

Album debüteeris Billboard 200 edetabelis esikohal ja püsis seal kuus järjestikust nädalat.

## Lood
#"Curtains Up" – 0:29
#"White America" – 5:24
#"Business" – 4:11
#"Cleanin' Out My Closet" – 4:57
#"Square Dance" – 5:23
#"The Kiss" – 1:15
#"Soldier" – 3:46
#"Say Goodbye Hollywood" – 4:32
#"Drips"" – 4:45
#"Without Me" – 4:50
#"Paul Rosenberg" – 0:22
#"Sing for the Moment" – 5:39
#"Superman" with Dina Rae" – 5:50
#"Hailie's Song" – 5:20
#"Steve Berman (Skit)" – 0:33
#"When the Music Stops" – 4:29
#"Say What You Say" – 5:09
#"Til I Collapse" – 4:57
#"My Dad's Gone Crazy" – 4:27
#"Curtains Close (Skit)" – 1:01
Dead Reflection

**"Dead Reflection"**  on ansambli Silverstein üheksas stuudioalbum. See ilmus 2017. aasta juulis.

## Lood
#"Last Looks" – 2:53
#"Retrograde" – 3:11
#"Lost Positives" – 3:42
#"Ghost" – 3:31
#"Aquamarine" – 3:44
#"Mirror Box" – 3:48
#"Demons" – 3:02
#"The Afterglow" – 3:08
#"Cut and Run" – 2:52
#"Secret's Safe" – 3:43
#"Whiplash" – 2:58
#"Wake Up" – 4:48
Ledinghem

**Ledinghem** on vald Põhja-Prantsusmaal Pas-de-Calais' departemangus.

Ledinghem asub 19 km Saint-Omerist edelas, tee D128 ääres.

## Huviväärsusi

* St. Folquini kirik, pärineb 17. sajandist.
* Vana lossi jäänused.


Ledinghem église.jpg|Kirik
62495-Ledinghem-Sols.png


## Viited
Kurisu mõis

**Kurisu mõis** (saksa keeles *Kurriso*) oli  Hiiu-Suuremõisa karjamõis Emmaste kihelkonnas Läänemaal..

Kurisu  ehk Kurrisso väikemõis moodustati 17. sajandil talumaadele ratsuri eluasemeks, 1649. aastast rajati Kurisu rüütlimõis (*Haflägret Kurisu Hakapäh*), oli hiljem rendil ühe mõisavalitseja käes (saksa k. *Gelegenheit*) ning 1779/1780 jaotati taludeks.
## Vaata ka
*Kurisu, Emmaste-Kurisu
## Viited
Black Roses

**"Black Roses"**  on ansambli The Rasmus seitsmes stuudioalbum. See ilmus 2008. aasta septembris.

2009. aasta seisuga on albumit müüdud üle 400 000 eksemplari.

## Lood
#"Livin' in a World Without You" – 3:50
#"Ten Black Roses" – 3:54
#"Ghost of Love" – 3:17
#"Justify" – 4:26
#"Your Forgiveness" – 3:55
#"Run to You" – 4:11
#"You Got It Wrong" – 3:17
#"Lost and Lonely" – 4:46
#"The Fight" – 3:45
#"Dangerous Kind" – 3:46
#"Live Forever" – 3:22

## Koosseis
*Lauri Ylönen – vokaal
*Eero Heinonen – bass
*Pauli Rantasalmi – kitarr
*Aki Hakala – trummid
Engel

**"Engel"** on ansambli Rammstein singel, mis ilmus 1997. aasta aprillis. See on esimene singel albumilt "Sehnsucht".

Laulu ingliskeelne versioon ilmus albumi "Sehnsucht" USA eriväljaandes.

## Lood
#"Engel – 4:23
#"Sehnsucht – 4:02
#"Rammstein (Eskimos & Egypt Radio Edit) – 3:40
#"Rammstein (Eskimos & Egypt Instrumental Edit) – 3:32
#"Rammstein – 4:25
Artwork

**"Artwork"** on ansambli The Used neljas stuudioalbum. See ilmus 2009. aasta augustis.

## Lood
#"Blood on My Hands" – 3:18
#"Empty with You" – 3:24
#"Born to Quit" – 3:34
#"Kissing You Goodbye" – 4:09
#"Sold My Soul" – 4:12
#"Watered Down" – 3:58
#"On the Cross" – 3:07
#"Come Undone" – 3:24
#"Meant to Die" – 3:46
#"The Best of Me" – 4:29
#"Men Are All the Same" – 5:54

## Koosseis
*Bert McCracken – vokaal, klaver
*Jeph Howard – bass, taustalaul
*Quinn Allman – kitarr, taustalaul
*Dan Whitesides – trummid, taustalaul
Leulinghem

**Leulinghem** on vald Põhja-Prantsusmaal Pas-de-Calais' departemangus.

Leulinghemi vaherahu sõlmiti Leulinghemis 1389. aasta juunis.

Leulinghem asub 8 km Saint-Omerist edelas, tee D212 ääres, lähedalt möödub *Autoroute A26*.

## Huviväärsusi

* St. Maurice'i kirik, pärineb 12. sajandist.


Leulinghem église.jpg|Kirik
62504-Leulinghem-Sols.png


## Viited
Marie Skłodowska-Curie teadusstipendium

**Marie Skłodowska-Curie meetmed** (inglise keeles *Marie Skłodowska-Curie Actions*; lühend **MSCA**) on Euroopa Komisjoni rahastamisprogramm doktoriõppe ja teadlaste järeldoktori väljaõppe jaoks.

MSCA asutati 1996. aastal. Selle eesmärk on edendada teadlaste karjääri arengut ja täiendõpet kõigil karjäärietappidel. Marie Skłodowska-Curie teadusstipendium edendab interdistsiplinaarset uurimistööd ja rahvusvahelist koostööd, toetades teadlasi mitte ainult Euroopast, vaid ka kogu maailmast.

Teadusstipendium  on saanud oma nime Marie Skłodowska-Curie järgi.

## Viited

## Välislingid
*About Marie Skłodowska-Curie Actions Koduleht
Mucronella

***Mucronella*** on kandseente hulka kuuluv perekond seeni.

## Liike
**[[Mucronella calva]]*
**[[Mucronella flava]]*

## Välislingid
* ''Mucronella'' andmebaasis eElurikkus.
Vestnik Tartu

**Vestnik Tartu** (Вестник Тарту) on Tartus ilmuv venekeelne ajaleht.

Ajalehe esimene number ilmus 13. aprillil 2017 tiraažiga 5000. Leht ilmub kaks korda kuus.

Ajalehe vastutav väljaandja on Alipi Borin.

Ajalehte jagatakse tasuta Tartu kaubanduskeskustes. Ajalehel on ka veebiportaal.

## Vaata ka
*Tartu teataja

## Välislingid
*Ajalehe võrguleht
Decade (Live at the El Mocambo)

**"Decade (Live at the El Mocambo)"** on ansambli Silverstein kontsertalbum, mis ilmus 2010. aasta juunis. Kontsert salvestati 2010. aasta märtsis

## Lood
### CD
#"Smashed Into Pieces"
#"Red Light Pledge"
#"The Weak and the Wounded"
#"When Broken Is Easily Fixed" (feat. Kyle Bishop)
#"Your Sword Versus My Dagger"
#"Fist Wrapped in Blood"
#"Discovering the Waterfront"
#"Defend You"
#"Call It Karma"
#"Bleeds No More"
#"Sound of the Sun"
#"If You Could See Into My Soul"
#"My Disaster"
#"Still Dreaming"
#"Here Today, Gone Tomorrow"
#"Already Dead"
#"Smile in Your Sleep"
#"Vices"
#"American Dream"
#"Born Dead" (feat. Scott Wade)
#"I Am the Arsonist"
#"My Heroine" (Acoustic)
### DVD
#"Smashed into Pieces"
#"Red Light Pledge"
#"The Weak and the Wounded"
#"Your Sword Versus My Dagger"
#"Discovering the Waterfront"
#"Call It Karma"
#"Bleeds No More"
#"My Disaster"
#"Still Dreaming"
#"Here Today, Gone Tomorrow"
#"Already Dead"
#"Smile in Your Sleep"
#"Vices"
#"American Dream"
#"Born Dead"
#"I Am the Arsonist"
#"My Heroine" (Acoustic)
### Muusikavideod
#"American Dream"
#"You're All I Have"
#"Vices" (feat. Liam Cormier)
#"Still Dreaming"
#"If You Could See Into My Soul"
#"My Heroine"
#"Discovering the Waterfront"
#"Smile in Your Sleep"
#"Smashed Into Pieces"
#"Giving Up"

## Koosseis
*Shane Told – vokaal
*Paul Koehler – trummid
*Josh Bradford – kitarr
*Neil Boshart – kitarr
*Billy Hamilton – bass
Ernst Julius Öpiku stipendium

**Ernst Julius Öpiku nimeline stipendium** on Tartu Ülikooli koosseisu kuuluva Tartu observatooriumi stipendium, mis määratakse astronoomiat või sellega seotud eriala õppivale üliõpilasele stuudiumi kestel saavutatud tulemuste eest.

Stipendium makstakse ühekordselt Tartu observatooriumi eelarvest ning selle suuruse määrab igal aastal instituudi nõukogu.

Stipendium on nimetatud Ernst Julius Öpiku järgi.

## Viited
Tartu Teataja

**Tartu Teataja** on Tartus ilmuv ajaleht.

Lehe peatoimetaja on Alipi Borin.

## Vaata ka
*Tartu Teataja (1924–1927)
*Vestnik Tartu

## Välislingid
*Ajalehe veebiportaal
Leideni observatoorium

**Leideni observatoorium** (taani keeles *Sterrewacht Leiden*; inglise keeles *Leiden Observatory*) on Leidenis asuv Hollandi observatoorium. Kuulub astronoomia instituudina Leideni Ülikooli koosseisu.

Leideni ülikool avas observatooriumi 1633. aastal  (vanim praegu maailmas tegutsev ülikooli observatoorium). Algset observatooriumihoonet enam astronoomilisteks vaatlusteks ei kasutata. 1860. aastal kolis Leideni observatoorium Witte Singelisse ja 1974. aastal kesklinna loodeossa.

Leideni observatoorium teostab maailmatasemel teadusuuringuid universumi struktuuride kujunemise ning galaktikate tekke ja evolutsiooni, eksoplaneetide tuvastamise ja iseloomustamise ning tähtede ja planeedisüsteemide tekke alal.

Instituudis töötas (2024.  aasta seisuga) ligikaudu 40 õppejõudu ja 55 järeldoktorit. Magistrante oli 120 ja doktorante 100.

## Tuntud teadlasi
Observatooriumis on töötanud omal ajal sellised tuntud teadlased nagu Willem de Sitter, Jan Hendrik Oort, Ejnar Hertzsprung ja Jacobus Cornelius Kapteyn.

## Viited

## Välislingid
*
*Koduleht
Gaasitanker

**Gaasitanker** on kaubalaev, mis on ehitatud veeldatud gaasi transportimiseks.

Olenevalt gaasi liigist ja selle vedeldamisviisist on gaasitankeritel erinev ehitus ja seadmestik. Gaasitankeritele on kehtestatud kõrgendatud ohutusnõuded.

Gaasi liigist tulenevalt kasutatakse nii LNG-tankereid (Liquified natural gas - veeldatud maagaas), LPG-tankereid (Liquified petroleum gas - veeldatud naftagaasid), kui ka CNG-tankereid (Compressed natural gas - surugaas).

Esimesed gaasitankerid võeti kasutusele 1934. aastal.

## Viited
Infundibulicybe alkaliviolascens

***Infundibulicybe alkaliviolascens*** on šampinjonilaadsete seltsi heinikuliste sugukonda kuuluv seente liik.

## Välislingid
* ''Infundibulicybe alkaliviolascens'' andmebaasis eElurikkus
Astrokeemia

**Astrokeemia** on astronoomia ja keemia piiriteadus, mis uurib universumis molekulide arvukust ja nende reaktsioone ning molekulide interaktsioone kiirgusega. 

Terminit "astrokeemia" võib kasutada nii Päikesesüsteemi kui ka tähtedevahelise keskkonna kohta. Päikesesüsteemi objektide, näiteks meteoriitide elementide arvukuse ja isotoopide suhete uurimist nimetatakse ka kosmokeemiaks, tähtedevaheliste aatomite ja molekulide ning nende vastastikmõju kiirgusega uurimist nimetatakse mõnikord molekulaarseks astrofüüsikaks. Erilist huvi pakub molekulipilvede teke, aatom- ja keemiline koostis, areng ja saatus, sest just nendest pilvedest tekivad päikesesüsteemid.

## Vaata ka
*Astrobioloogia

## Viited

## Välislingid
Kosmokeemia

**Kosmokeemia**, ka **keemiline kosmoloogia** on aine keemilise koostise uurimine universumis ja nende koostisteni viinud protsesside uurimine. Seda tehakse peamiselt meteoriitide ja muude füüsikaliste proovide keemilise koostise uurimise kaudu. 

1950. ja 1960. aastatel hakati kosmokeemiat teadusena aktsepteerima. Harold Urey, keda peetakse üheks kosmokeemia rajajaist, tegeles uurimistööga, mis viis lõpuks arusaamiseni elementide päritolust ja tähtede keemilisest arvukusest. 1956. aastal avaldasid Urey ja tema kolleeg, saksa teadlane Hans Suess esimese kosmilise arvukuse tabeli, mis sisaldas meteoriidianalüüsil põhinevaid isotoope. 

Analüütiliste instrumentide, eriti massispektromeetria, jätkuv täiustamine 1960. aastatel võimaldas **kosmokeemikutel** teha üksikasjalikke analüüse meteoriitide elementide isotooprohkuse kohta. 1960. aastal tegi John Reynolds meteoriitides leiduvate lühiealiste nukliidide analüüsi abil kindlaks, et Päikesesüsteemi elemendid tekkisid enne Päikesesüsteemi ennast.

Meteoriidid on ühed tähtsamaid vahendeid, mis kosmokeemikutel on päikesesüsteemi keemilise olemuse uurimiseks. 

## Vaata ka
*Astrokeemia
 
## Viited
Vaatlusastronoomia

**Vaatlusastronoomia** on astronoomia haru, mis tegeleb vaadeldava universumi andmete salvestamisega, erinevalt teoreetilisest astronoomiast, mis tegeleb peamiselt füüsikaliste mudelite mõõdetavate mõjude arvutamisega. Vaatlusastronoomia on astronoomiliste objektide vaatlemine ja uurimine teleskoopide ja muude astronoomiliste instrumentide abil.

## Vaatlusastronoomia allharusid
*Gammaastronoomia
*Infrapunaastronoomia
*Optiline astronoomia
*Raadioastronoomia 
*Röntgenastronoomia
*Ultraviolettastronoomia
Žanis Ansons

**Žanis Ansons** (4. november 1911 Kandava vald – 24. november 1968) oli läti sõjaväelane. Ta sõdis Läti leegionis (19. Relvagrenaderide SS-diviisis) hauptscharführeri (vanemveebli) auastmes, teda autasustati jaanuaris 1945 esimese läti allohvitserina Raudristi Rüütliristiga.

Ta lõpetas Kandavas algkooli. Pärast ajateenistust Läti relvajõududes jätkas ta tööd isatalus.

Aastal 1942 astus ta 24. Talsi politseipataljoni ja osales lahingutes partisanide vastu Valgevenes ja Venemaal.
Space Telescope Science Institute

**Space Telescope Science Institute** (lühend **STScI**) on Ameerika Ühendriikides Marylandi osariigis Baltimore'is asuv teadusinstituut, mis on kosmoseobservatooriumide teadusoperatsioonide keskuseks.

Instituut tegeleb Hubble'i kosmoseteleskoobi (saadeti kosmosesse 1990. aastal), James Webbi kosmoseteleskoobi (kosmoses 2021. aastast) ning Nancy Grace Romani kosmoseteleskoobi (saadetakse kosmosesse 2027. aastal) teadusoperatsioonide haldamisega.

Instituut haldab Mikulski kosmoseteleskoopide arhiivi (MAST), mis on üks maailma suurimaid astronoomilise teabe andmebaase.

## Ajalugu
1970. aastatel algas Hubble'i kosmoseteleskoobi rahastamine ja arendamine. 1979. aastal esitas NASA taotluse esitada ettepanekud kosmoseteleskoobi teadusinstituudi loomiseks, sealhulgas selle kohta, kus instituut peaks asuma. Pärast mainekate institutsioonide ja ülikoolide taotluste läbivaatamist valis NASA 1981. aastal Astronoomiauuringute Ülikoolide Assotsiatsiooni (AURA), mis omakorda valis instituudi asukohaks Johns Hopkinsi Ülikooli Homewoodi ülikoolilinnaku Baltimore'is. Instituudi esimeseks direktoriks valiti Riccardo Giacconi (hilisem nobelist).

## Viited

## Välislingid

*Koduleht
Teoreetiline astronoomia

**Teoreetiline astronoomia** on astronoomia haru, mis kasutab füüsika ja keemia põhimõtetel põhinevaid analüütiliste ja arvutuslike mudeleid astronoomiliste objektide ja astronoomiliste nähtuste kirjeldamiseks ja selgitamiseks. **Astronoomiateoreetikud** püüavad luua teoreetilisi mudeleid ja ennustavad tulemuste põhjal nende mudelite vaatluslikke tagajärgi. Mudeliga ennustatud nähtuse vaatlemine võimaldab astronoomidel valida mitme alternatiivse või vastandliku mudeli vahel, mis suudab nähtusi kõige paremini kirjeldada.

Kaasaegne teoreetiline astronoomia sai alguse Johannes Kepleri tööst, eriti Kepleri seadustest. Päikesesüsteemi teoreetiliste aspektide ajalugu ulatub enamasti 16. sajandi lõpust 19. sajandi lõpuni.

Teoreetiline astronoomia põhineb vaatlusastronoomia, astromeetria, astrokeemia ja astrofüüsika töödel. Astronoomia oli varakult kasutusele võtnud arvutustehnikad tähtede ja galaktikate moodustumise ning taevamehaanika modelleerimiseks. Teoreetilise astronoomia seisukohast ei pea matemaatiline avaldis mitte ainult olema piisavalt täpne, vaid eelistatavalt peaks see olema kujul, mis võimaldab konkreetsetes ülesannetes kasutada täiendavat matemaatilist analüüsi. Enamik teoreetilisest astronoomiast kasutab Newtoni gravitatsiooniteooriat, arvestades, et üldrelatiivsusteooria mõju on enamiku taevaobjektide puhul nõrk. Teoreetiline astronoomia ei püüa ennustada iga universumi objekti asukohta, suurust ja temperatuuri, vaid on üldiselt keskendunud taevaobjektide näiliselt keerukate, kuid perioodiliste liikumiste analüüsimisele.
Hooajaline depressioon

**Hooajaline depressioon** (hooajaline masendus, sesoondepressioon, kaamosmasendus, inglise keeles *seasonal affective disorder* ehk lühendina *SAD*) on häire, mis on seotud vähesema päevavalgusega sügisesel ja talvisel perioodil. Ameerika Psühholoogide Assotsiatsioon on välja toonud ka suvega seotud meeleolulanguse. Sagedamini esineb kohtades, kus on pikad talveööd ja lühemad päevavalgusajad – eelkõige põhjapoolusel. Ekvaatori lähedal, kus päevavalguse kestus on aastaringselt suhteliselt püsiv, on hooajaline depressioon vähem levinud.

## Hooajalised erinevused ja tunnused
Sügistalvisel perioodil on seisundile iseloomulikud näiteks väsimustunne, suurenenud isu ja kasvav kehakaal, vajadus magusa järele, unisus, ärrituvus, häired suhetes. Tunnused taanduvad iseenesest kevadel ja suvel. 

Sümptomitelt on hooajaline ja kliiniline depressioon sarnased, täpse diagnoosi paneb vaimse tervise spetsialist.

Kevadel ja varasuvel esineb hooajalist depressiooni 6–7 korda harvemini kui talvekuudel. Suvehooajalist depressiooni võimendab indiviidi jaoks liigne päikesepaiste. 

## Esinemine
Skandinaavia on see probleemiks 3–4 protsendil elanikest. Naistel esineb meestega võrreldes märksa suurema tõenäosusega aastaajast tingitud depressiivseid sümptomeid   ja need saavutavad haripunkti talvekuudel. Naised moodustavad haigestunutest 60–90 protsenti, valdavalt vanusevahemikus 20–40. Suuremal osal kannatanutest väljenduvad tunnused väsimusega, ligi 3 protsendil tekitab vaimseid häireid. Kuigi naistel esineb see sagedamini, võivad sümptomid olla meestel raskemad.

## Põhjused ja leevendamine
Põhjus pole üheselt selge, talvise meelemuutuse põhjustena oletatakse näiteks:

* talvedepressiooni seost organismis melatoniinitaseme tõusuga, mis valmistab keha talveuneks 
* talveperioodil on mingil põhjusel serotoniini (n-ö õnnehormooni) reguleerimine raskendatud
* D-vitamiini loomulik vähenemine organismis
* geneetiline soodumus

Pimedal ajal võib aidata ennetada läbimõeldud toitumine, eelistades heade valkudega toiduaineid, näiteks muna, kana, kohupiim, juust, taimne toit. Serotoniinitaset tõstavad toiduained, näiteks kalkuniliha, kodujuust, päevalilleseemned, ananass, tofu, spinat, banaan. Tuju võivad tõsta ka talvemaitsed, nagu kaneel, ingver ja kakao. Lahenduse võib anda toidulisandite tarvitamine, enamlevinud on igapäevase D-vitamiini koguse suurendamine ning magneesiumi tarvitamine. Kasutatakse ka päevavalgusteraapiat talvemasenduse ennetamiseks ja leevendamiseks.

## Vaata ka

* vaimne tervis
* valgusravi

## Viited


## Välislingid

* Rosenthal NE, Sack DA, Gillin JC, Lewy AJ, Goodwin FK, Davenport Y, Mueller PS, Newsome DA, Wehr TA. Seasonal affective disorder. A description of the syndrome and preliminary findings with light therapy. Arch Gen Psychiatry. 1984 Jan;41(1):72-80. doi: 10.1001/archpsyc.1984.01790120076010. PMID: 6581756.
Cambridge'i astronoomiainstituut

**Cambridge'i Ülikooli astronoomiainstituut** (lühend **IoA**) on Inglismaal Cambridge'is asuv Cambridge'i Ülikooli füüsika- ja keemiateaduskonna akadeemiline üksus.

Astronoomiainstituut loodi 1972. aastal, ühendades kolm varem tegutsenud institutsiooni. Need olid Cambridge'i ülikooli observatoorium, mis asutati 1823. aastal, Päikese füüsika observatoorium (1912) ja teoreetilise astronoomia instituut (1967).

IoA tegeleb teoreetilise ja vaatlusastronoomia valdkonna õpetamise ja uurimistööga.
 
Suur osa vaatlustööst keskendub suurte teleskoopide kasutamisele välismaal ja kosmoses kvasarite, galaktikate ja tähtede keemilise koostise uurimiseks.

Instituudis töötas 2024. aastal ligikaudu 90 akadeemilist töötajat, lisaks 45 kraadiõppurit.

## Viited

## Välislingid

*Koduleht
Tähefüüsika

**Tähefüüsika** (inglise keeles *stellar physics*) on astrofüüsika allharu, mis tegeleb tähtede omaduste (näiteks heledus, tihedus, temperatuur ja keemiline koostis) uurimisega.

Tähed on nähtava universumi peamised ehituskivid. Tähed toimivad termotuumareaktoritena, milles sünteesitakse kõik vesinikust ja heeliumist raskemad keemilised elemendid.

## Tartu observatooriumis
Tartu observatooriumi tähefüüsika osakonna astronoomid uurivad eri tüüpi tähti nii vaatluslikult kui ka teoreetiliselt.
Osakonna peamised uurimisteemad on massiivsete tähtede ning eksoplaneetide ematähtede uurimine.

## Viited
Lõokannus-narmasnutt

**Lõokannus-narmasnutt** (*Inocybe corydalina*) on šampinjonilaadsete seltsi narmasnutiliste sugukonda kuuluv liik.

Seen on tugeva aromaatse lõhnaga.

## Välislingid
* Lõokannus-narmasnutt andmebaasis eElurikkus
Nicolaus (munk)

**Nicolaus** oli eesti päritolu katoliku munk, kes oli Fulco abiline, kes omakorda oli umbes 1165/u 1167. aastal nimetatud Eestimaa piiskopiks.

Fulco piiskopiametisse nimetamise järel, esitas Rooma paavst (1159–1181) Aleksander III 1171/1172 ka palve Norra   Stavangeri piiskopi määrata Fulco abiliseks Stavangeri kloostri eestlasest munk Nicolaus  ja soovitas 9. septembril 1171 või 1172 Trondheimi peapiiskopil (E)Øystein Erlendssonil määrata tema abiliseks eestlasest munga Nicolause (*Nicolaum monachum, qui de gente illa sicut accepimus est oriundus*).

## Viited
Riopa

***Riopa*** on kandseente perekond.

## Liike
**[[Riopa metamorphosa]]*

## Välislingid
* ''Riopa'' andmebaasis eElurikkus.
Riopa metamorphosa

***Riopa metamorphosa*** on kandseente liik.

Selle haruldase seene leidis Eestist esmakordselt, tamme lamapuidult, Sven Pruul aastal 2024. Seen kuulus varem võrkpooriku perekonda.

## Välislingid
* ''Riopa metamorphosa'' andmebaasis eElurikkus.
Kārlis Aperāts

**Kārlis Aperāts** (5. märts 1891 Vilce vald – 16. juuli 1944 Mozuli küla, Krasnogorodski rajoon, Pihkva oblast) oli Läti sõjaväelane (kolonelleitnant). Hiljem, saksa sõjaväes oli 26. Tukumsi politseipataljoni ülem. Seejärel oli ta 15. Relvagrenaderide SS-diviisis 32. Relva-SS grenaderirügemendi ülem standartenführeri auastmes. Teda autasustati 21. septembril 1944 (postuumselt) Raudristi Rüütliristiga.

Ta töötas pärast gümnaasiumi lõpetamist Riias raamatupidajana. Aastal 1915 astus ta Vene sõjaväkke ning ta osales Esimese maailmasõjas. Ta võttis osa Jelgava operatsioonist ja Riia lahingust. Pärast lahinguid ülendati allohvitseriks.
Hebeloma theobrominum

***Hebeloma theobrominum*** on šampinjonilaadsete seltsi kuuluv liik seeni.

Seent on leitud Eestist.

## Välislingid
* ''Hebeloma theobrominum'' andmebaasis eElurikkus.
Carsten Dominik

**Carsten Dominik** (sündinud 1961. aastal Berliinis) on saksa astrofüüsik.

Dominik kaitses 1992. aastal Berliini Tehnikaülikoolis doktoritöö "Dust Formation in Stellar Winds" ("Tolmu teke tähetuultes"). Sai filosoofiadoktori (PhD) kraadi füüsikas. Habiliteerus 2002. aastal Berliini Tehnikaülikoolis habilitatsioonitööga "Views on the Cosmic Dust Cycle" ("Vaateid kosmilise tolmu tsüklile"). Sai *dr. habil.* kraadi füüsikas.

1995. aastast töötab Dominik Hollandis. 2014. aastal sai Dominik astronoomiaprofessoriks Amsterdami Ülikooli Anton Pannekoeki astronoomiainstituudis. Tema peamised uurimisvaldkonnad on eksoplaneedid ja protoplanetaarsed kettad. Alates 2021. aastast on ta ühtlasi Anton Pannekoeki astronoomiainstituudi direktor.

## Viited

## Välislingid

*Carsten Dominik. scholar.google.com
Tolmav jahusirmik

**Tolmav jahusirmik** (*Cystolepiota adulterina*) on šampinjoniliste sugukonda kuuluv seen.

Seen sai eestikeelse liiginime jaanuaris 2025, nimekomisjoni juht Irja Saar.

## Välislingid
* Tolmav jahusirmik andmebaasis eElurikkus.
Habilitatsioon

**Habilitatsioon** on kõrgeim ülikoolis antav akadeemiline kraad (või protseduur, mille abil see saavutatakse) Saksamaal, Prantsusmaal, Itaalias ja mõnes teises riigis. Kandidaat selle kraadi saamiseks täidab ülikooli seatud teaduse, õpetamise ja täiendõppe tipptaseme kriteeriumid, mis tavaliselt sisaldab teadusliku uurimuse väitekirja  näol (habilitatsioonitöö). 

Saadav kraad *Doctor habilitatus* (lühendatult ***Dr. habil.***) annab *[[venia legendi]]* ehk *[[venia docendi]]* ehk loengupidamisloa (õiguse oma erialal ülikoolis loenguid pidada).

Saksa keelt kõnelevates riikides võimaldab see kraadiomanikul kanda tiitlit *PD* (eradotsent). Tavaliselt kaasneb kraadi omistamisega avalik suuline kaitsmisüritus (prooviloeng või kollokvium) ühe või mitme oponendiga. Habilitatsioon antakse tavaliselt 5–15 aastat pärast doktorikraadi või sellega samaväärset kraadi. 

Selle akadeemilise kraadi saavutamine ei anna teadlasele automaatselt tasustatud kohta, kuigi paljudel kraadi taotlejatel on juba püsiv ülikoolitöö olemas.
Roosa jahusirmik

**Roosa jahusirmik** (*Cystolepiota moelleri*) on šampinjoniliste sugukonda kuuluv seen.

Seene leidis Eestist esmakordselt aastal 2024 Sven Pruul. See sai eestikeelse liiginime jaanuaris 2025, nimekomisjoni juhiks Irja Saar. Seene nime pakkus välja seene leidja.

## Välislingid
* Roosa jahusirmik andmebaasis eElurikkus.
Sühbaatar

**Sühbaatar** (mongoli keeles Сүхбаатар) on linn Mongoolias, Selenge aimaki halduskeskus. Sühbaatar asub Orhoni jõe ääres, lähedal suubumiskohale Selengesse. Venemaa piirini on linnast ligikaudu 8 km.

Sühbaatarit läbib Trans-Mongoolia raudtee.

Sühbaatar on asutatud 1940. aastal. Linn on saanud nime revolutsionääri ja riigitegelase Damdin Sühbaatar järgi.

## Viited
Klenica

**Klenica** (saksa keeles *Kleinitz*) on küla Poolas Lubuszi vojevoodkonnas Zielona Góra maakonnas Bojadła vallas. Klenica asub Zielona Górast ligikaudu 20 km idakirdes.

Küla on esmamainitud 1424. aastal.

Klenicas on üles kasvanud kirjanik Olga Tokarczuk.

## Viited
Tuuli Maarja Möller

**Tuuli Maarja Möller** (kuni 2023. aastani **Tuuli Maarja Põldma**; sündinud 29. märtsil 1998) on eesti näitleja.

Ta on lõpetanud 2022. a Eesti Muusika- ja Teatriakadeemia 30. lennu - kursusejuhendajad Lembit Peterson ja Indrek Sammul.

Aastast 2023 töötab ta Rakvere Teatri näitlejana.

## Rollid teatris
2024

* "Vaal" - lav. Andres Noormets, Rakvere Teater

* "Reekviem unistusele" - lav. Anna-Maria Lipponen, Studio Total ja Rakvere Teater

* "Libarebased" - lav. Kristina Paškevičius, Kellerteater
* "Karge meri" - lav. Elar Vahter, Rakvere Teater

2023

* "Kessu ja Tripp" - lav. Eili Neuhaus, Rakvere Teater
* "Vallatud võtted" - lav. Peeter Tammearu, Rakvere Teater

2022

* “Ma armastasin sakslast” - roll: Erika, lavastaja - MTÜ Kolgapol
* “500 aastat lauluga” - lav. Riina Roose - Pärdi Keskus, EMTA Lavakunstikool
* “Sihtisid pole sel sillal”  - lav. Mirko Rajas, dram. Indrek Koff - Eesti Noorsooteater

2021

* “Suveöö unenägu” - roll: Hippolyta - lav. Lembit Peterson - W. Shakespeare - Ugala
* “Serafima ja Bogdan” - õmbleja, rekvisiitor-kostümeerija - lav. Ivar Põllu - Vahur Afanasjev- Tartu Uus Teater
* “Kõige all ja kohal on…” - Erik Richard Salumäe, Eesti Noorsooteater
* “Jooks”  - lav. Tiina Mölder, Helen Reitsnik - EMTA Lavakunstikool

2020

* “Tabamata ime” - rollid: Lilli Ellert Saalep, Juta - lav. Lembit Peterson - E. Vilde - Theatrum

## Rollid mujal

* animatsioon "Seiklus imemetsas" dublaaž (Orbital Vox Stuudio)
* seriaal “Bullshit” - episoodiline taustaroll, rež. Milad Alami - Nafta Films(2022)

## Isiklikku
Tuuli Maarja Möller on abielus näitleja Hardi Mölleriga.

## Viited


## Välislingid

* Virumaa Teataja. Rakvere teatripere värskeimad liikmed teevad uues koduteatris algust Kessu ja Trippina 20.10.2023
* Klassikaraadio. Delta - intervjuu teemal "Ma armastasin saklast" 09.08.2022 
* Klassikaraadio. Delta - intervjuu teemal "Sihtisid pole sel sillal" 18.01.2022
Use Your Illusion II

**"Use Your Illusion II"** on USA *[[hard rock]]* ansambli Guns N' Roses neljas stuudioalbum. See ilmus 1991. aasta septembris. 

Album ilmus samal päeval albumiga "Use Your Illusion I". Album oli natuke populaarsem kui "Use Your Illusion I", müües esimesel nädalal 770 000 eksemplari. Album debüteeris Billboard 200 edetabelis esikohal.

## Lugude nimekiri
#"Civil War" – 7:42
#"14 Years" – 4:21
#"Yesterdays" – 3:14
#"Knockin' on Heavens Door" – 5:36
#"Get in the Ring" – 5:42
#"Shotgun Blues" – 3:26
#"Breakdown" – 7:04
#"Pretty Tied Up" – 4:48
#"Locomotive" – 8:42
#"So Fine" – 4:08
#"Estranged" – 9:23
#"You Could be Mine" – 5:43
#"Don't Cry" (Alternate Lyrics) – 4:45
#"My World" – 1:24

## Koosseis
*W. Axl Rose – vokaal, klaver, süntesaator, taustalaul
*Slash – kitarr, akustiline kitarr, taustalaul, bandžo lauludes "Civil War" ja "Breakdown"
*Izzy Stradlin – kitarr, taustalaul, vokaal laulus "14 Years", akustiline kitarr
*Duff McKagan – bass, taustalaul, vokaal laulus "So Fine"
*Matt Sorum – trummid, taustalaul
*Dizzy Reed – klahvpillid, taustalaul
Kõdunääts

**Kõdunääts** (*Porpomyces mucidus*) on klassi *[[Agaricomycetes]]* kuuluv kandseente liik.

Seen kasvab kuuskede lagutüvedel.

## Välislingid
*
Uliastaj

**Uliastaj** (mongoli keeles Улиастай) on linn Mongoolias, Dzavhani aimaki halduskeskus. Uliastaj asub Ulaanbaatarist ligikaudu 1115 km läänes.

Uliastaj on asutatud 1733. aastal. Aastatel 1780–1911 oli Uliastaj üks kolmest Qingi dünastia asevalitseja residentsist Halhas (Välis-Mongoolias).

## Viited
Lumbres

**Lumbres** on vald Põhja-Prantsusmaal Pas-de-Calais' departemangus.

Lumbres on tööstuslinn, mis on rajatud endistele paduratele Aa ja Bléquini jõeorgude ristumiskohas, u. 10 km Saint-Omerist edelas, teede D342 ja D225 ristumiskoha ümbruses. Valda läbib tee N42. Maastikku rikuvad tohutud karjäärid ja tsemenditehase tohutu korsten.


AaRiverFrance Restauration berge.jpg|Aa jõgi, selle kaldad on kaetud tiheda rusuga
62534-Lumbres-Sols.png


## Ajalugu

Tõendid eelajaloolise asustuse kohta paigas nimega *Montagne de Lumbres* avastasid Pontier ja Wisques' kloostri kanoonik Collet, kes olid esimesed, kes uurisid selle piirkonna, sealhulgas Arques'i, Elnes'i ja Wavransi eelajalugu.

Oma tööstusliku tähtsuse ja kindlustatud V-2 objektide läheduse tõttu kannatas vald Teise maailmasõja ajal Liitlaste pommirünnakutes rängalt.

## Huviväärsusi

* St. Sulpice'i kirik, pärineb 17. sajandist.
* 14. sajandi Acquembronne'i loss.
* Vanad vesiveskid.

## Märkimisväärseid inimesi

* Georges Pontier, loodusloolane, kohalik esiaja asjatundja ja paleontoloog.

## Transport

*[[Chemin de fer Anvin - Calais]]* avas Lumbres'i raudteejaama 1881. aastal. Raudtee suleti 1955. aastal. Lumbres'i jaam on ka Boulogne – Saint-Omer liinil.

## Viited